TENDER
Poziv za pružanje usluge – izrada i održavanje web sajta organizacije Juventas, sa posebnom platformom YES iHub

Projekat:
Projekat „Youth Environment and Social innovation Hub (YES iHub)“, koji sprovodi Juventas u partnerstvu sa MASTER, HELP i ALDA, finansiran od strane Evropske unije, kofinansiran od strane Ministarstva regionalno-investicionog razvoja i saradnje sa nevladinim organizacijama. 
	TENDERSKA DOKUMENTACIJA ZA POJEDNOSTAVLJENU PROCEDURU NABAVKI



DIO A: INFORMACIJE ZA PONUĐAČA
Ovaj dokument sadrži sljedeće djelove:
1. Uputstvo ponuđaču
1. Tehničke specifikacije/potrebne usluge
1. Tabela administrativne usklađenosti

	INSTRUKCIJE ZA PONUĐAČA



1. Informacije o dostavljanju ponuda
Predmet ugovora:
Predmet ovog ugovora je:
1. Implementacija usluga izrade, dizajna i tehničke podrške/održavanja web sajta organizacije Juventas, uključujući poseban odjeljak/platformu YES iHub, kako je naznačeno u tehničkim informacijama u dijelu „Potrebne usluge“ ovog dokumenta;
Rok za podnošenje ponuda:
Rok za podnošenje ponuda je 07.09.2026. godine do 10h. 
Bilo koja ponuda pristigla nakon ovog roka automatski će biti odbijena.

Adresa i način za podnošenje ponuda:
Ponuđači će predati svoje ponude koristeći:
1. standardni obrazac za podnošenje ponuda i tehničku ponudu, dostupni u dijelu B tenderske dokumentacije, i
1. finansijsku ponudu koja je dostupna u dijelu C ovog tendera. 

Ponude se dostavljaju e-poštom na adresu konkursi@juventas.me sa naslovom „Poziv za prijavu za pružanje usluge – izrada i održavanje web sajta Juventas / YES iHub platforma“. Ponuđač će dostaviti skeniranu potpisanu originalnu ponudu. Naručilac može odbiti sve ponude koje ne koriste propisani obrazac.
Ko može da se prijavi na tender:
Pravo učešća na ovom tenderu imaju pravna i fizička lica sa iskustvom za obavljanje djelatnosti izrade web sajtova/digitalnih rješenja.


Dokumentacija koju ponuđač dostavlja: 
Pored ponude, ponuđač je dužan dostaviti sljedeću prateću dokumentaciju (u skeniranim verzijama):
Za pravna lica:
· Izvod iz Centralnog registra privrednih subjekata (CRPS) ili drugog nadležnog registra;
· Portfolio i reference – linkove na realizovane poslove, sa kratkim opisom uloge ponuđača u svakom projektu;
· Podatke o timu koji će raditi na izradi sajta (biografije ključnih članova);
· Izjavu o prihvatanju uslova tenderske dokumentacije;
· Bankovne podatke o računu na koji će se vršiti isplate.

Za fizička lica:
· Kopiju lične karte/pasoša;
· Portfolio i reference – linkove na realizovane poslove;
· Kratku biografiju;
· Izjavu o prihvatanju uslova tenderske dokumentacije;
· Bankovne podatke o računu na koji će se vršiti isplate.

Naručilac zadržava pravo da odbije ponude koje ne sadrže svu traženu dokumentaciju ili koje pristignu nakon navedenog roka.
2. Tehničke informacije
Ponuđači su dužni pružiti usluge kako je naznačeno u dijelu „Potrebne usluge“ ovog dokumenta. U tehničkoj ponudi ponuđači će navesti više detalja o isporukama, u skladu sa obrascima koje popunjava (Dio B).
3. Finansijske informacije
Ponuđače podsjećamo da je maksimalna raspoloživa vrijednost ugovora 5.000,00 EUR (bez PDV-a).
Projekat je oslobođen plaćanja PDV-a, u skladu sa Okvirnim sporazumom potpisanim između Evropske komisije i Vlade Crne Gore. U slučaju plaćanja prema fizičkom licu (plaćanje po ugovoru) isto nije oslobođeno plaćanja pdv-a, već istaknuita cijena predstavlja bruto cijenu.
Način isplate: 
	Tranša
	Uslov isplate
	% vrijednosti ugovora
	EUR

	1
	Potpisivanje ugovora (avans)
	30%
	-

	2
	Prihvatanje idejnog rješenja i funkcionalne verzije sajta (uključujući YES iHub odjeljak)
	40%
	-

	3
	Lansiranje sajta, obuka administratora i primopredaja
	30%
	-

	
	Ukupno
	100%
	-




4. Dodatne informacije
Kriterijum za dodjelu je najbolja vrijednost za novac, težina 50% tehničkog kvaliteta i 50% cijene.
Ponuđači će biti obaviješteni o rezultatima postupka ocjenjivanja.
Procijenjeno vrijeme odgovora ponuđačima je 15 dana od krajnjeg roka za podnošenje ponuda.

Evaluacija prijava i kriterijumi za dodjelu
Prva faza procesa ocjenjivanja biće tehnička provjera, kada će Komisija za ocjenu proći kroz sve prijave kako bi provjerila jesu li u skladu sa kriterijumima navedenim u tehničkim informacijama u dijelu „Potrebne usluge“ ovog dokumenta, kao i da li ponuda sadrži sve djelove kako je navedeno u odjeljku tehničkih podataka ovog dokumenta. Samo ponude koje zadovoljavaju sve zahtjeve ići će u fazu evaluacije.
Ponudama koje su prošle tehničku provjeru pristupiće se na osnovu sljedećih kriterijuma:
	
	Kriterijum
	Maksimalan broj poena

	1.
	Tehnički kvalitet i detaljan opis usluge koja se nudi (metodologija, portfolio/reference, predloženo tehničko rješenje) – specifikacija iz dijela „Potrebne usluge“
	40

	2.
	Reference tima
	10

	3.
	Finansijska ponuda
	50





























	POTREBNE USLUGE / TEHNIČKE SPECIFIKACIJE



	Broj predmeta
	Potrebne usluge

	1
	Dizajn i izrada institucionalnog web sajta Juventasa – www.juventas.me

	2
	Izrada posebnog odjeljka/platforme YES iHub u okviru sajta

	3
	Implementacija CMS-a i obuka administratora

	4
	Tehnička podrška i održavanje u garantnom periodu od najmanje 12 mjeseci

	5
	Migracija (prenos) postojećeg sadržaja sajta na novu platformu

	6
	Rok isporuke (lansiranje sajta) – najkasnije 60 dana od potpisivanja ugovora



Opis potrebnih usluga: 
1. Dizajn i izrada institucionalnog web sajta Juventasa
Sajt treba da objedini opšte institucionalne sadržaje o Juventasu i prikaz svih projekata organizacije i da sadrži najmanje sljedeće elemente:
1. Početna strana sa istaknutim aktuelnostima, najavama poziva i ključnim porukama organizacije;
1. „O nama“ – misija, vizija, istorijat, tim, partnerstva..;
1. Dokumenta – objavljene publikacije, izvještaji i ostala dokumentacija;
1. „Projekti“ – pregled tekućih i završenih projekata Juventasa;
1. Vijesti/aktuelnosti
1. Konkursi/javni pozivi;
1. Najave događaja;
1. Posebna sekcija za servise organizacije; 
1. Kontakt forma i podaci za kontakt (adresa, e-mail, telefon, mapa);
1. Integracija sa društvenim mrežama (Facebook, Instagram, LinkedIn/X);
1. Višejezičnost: crnogorski/BCS i engleski jezik;
1. Prilagođenost mobilnim uređajima (responsive dizajn) i osnovna usklađenost sa standardima pristupačnosti (WCAG 2.1 AA, u mjeri izvodljivosti);
1. Osnovna SEO optimizacija i integracija alata za analitiku (npr. Google Analytics/Search Console);
1. Sigurnosni aspekti: SSL sertifikat, redovni bekap, zaštita od spama na formama.
2. Odjeljak/platforma YES iHub
U skladu sa aktivnošću A2.1.4 projektne aplikacije, sajt treba da sadrži poseban, jasno izdvojen odjeljak (podstranicu/platformu) posvećen YES iHub-u, koji funkcioniše kao „online repozitorijum dokumenata i prilika za mlade i online prostor koji promoviše učešće mladih“. YES iHub je nacionalna platforma za angažovanje mladih koja centralizuje resurse, omogućava umrežavanje i koordinira zagovaranje i inovacije, sa digitalnim i fizičkim prisustvom (pri kancelarijama javnih servisa za mlade, prostorijama univerzitetskih asocijacija, CSO-ima i sl.).
Platforma YES iHub treba da sadrži najmanje sljedeće funkcionalnosti:
1. Landing stranica YES iHub-a organizovana oko pet tematskih oblasti: (ekonomsko osnaživanje, umjetnost i kreativne industrije, socijalne inovacije, omladinska politika, održivi razvoj, demokratizacija i ljudska prava);[footnoteRef:1] [1:  Nije konačno.] 

1. Repozitorijum dokumenata i prilika za mlade po tematskim oblastima (vodiči, pozivi, materijali sa obuka, policy brief-ovi), sa mogućnošću pretrage i filtriranja;
1. FSTP modul (sub-granting) – baza otvorenih i zatvorenih poziva za sub-grantove, prijavni formulari i smjernice, pregled odobrenih sub-grantova i rezultata;
1. Direktorijum mreže YES iHub-a – prikaz umrežеnih studentskih asocijacija, omladinskih NVO i drugih partnera (uz kontakt i lokaciju njihovih prostorija koje čine fizičko prisustvo Huba);
1. Alati za digitalno angažovanje mladih – npr. e-peticije, ankete/istraživanja, prostor za prijedloge i preporuke za nadležne institucije, objavljivanje saopštenja;
1. Kalendar aktivnosti YES iHub-a (kampovi, obuke, konsultacije po 5 tematskih oblasti);

Odjeljak YES iHub treba biti vizuelno i navigaciono jasno prepoznatljiv u okviru sajta (zaseban vizuelni identitet/podbrend unutar sajta Juventasa), a istovremeno tehnički integrisan u isti CMS i administratorski panel kao i ostatak sajta, radi lakšeg održavanja.
3. Implementacija CMS-a i obuka administratora
1. CMS (npr. WordPress ili ekvivalent) koji omogućava internom timu Juventasa samostalno ažuriranje sadržaja bez poznavanja programiranja;
1. Obuka za najmanje 2 zaposlena Juventasa za samostalno upravljanje sadržajem sajta i YES iHub odjeljka;
1. Predaja svih pristupnih podataka, izvornog koda i administratorskih prava Juventasu po završetku izrade.
4. Podrška pri odabiru/podešavanju hostinga i domena
Ponuđač obezbjeđuje hosting i registraciju/transfer domena, ili daje preporuku i tehničku podršku pri izboru, u dogovoru sa Juventasom.
5. Tehnička podrška i održavanje
Ponuđač obezbjeđuje tehničku podršku i održavanje (ispravke grešaka, sigurnosna ažuriranja, manje izmjene sadržaja) u garantnom periodu od najmanje 12 mjeseci od lansiranja sajta, odnosno tokom preostalog trajanja projekta YES iHub, ukoliko je duže.
6. Migracija (prenos) postojećeg sadržaja sajta na novu platformu
Migracija (prenos) postojećeg sadržaja sajta na novu platformu.
7. Rok isporuke
Sajt (uključujući odjeljak YES iHub) mora biti u potpunosti izrađen, testiran i pušten u rad najkasnije 60 dana od dana potpisivanja ugovora.









	TABELA ADMINISTRATIVNE USKLAĐENOSTI (popunjava naručilac posla)



Naslov ugovora: Izrada i održavanje web sajta organizacije Juventas, sa platformom YES iHub
	Broj tenderske koverte
	Ime ponuđača
	Da li državljanstvo ponuđača ispunjava uslove? (D/N)
	Da li je dokumentacija kompletna? (D/N)
	Da li je jezik adekvatan? (D/N)
	Da li je obrazac za podnošenje ponuda popunjen? (D/N)
	Da li su ispoštovani ostali administrativni zahtjevi? (D/N/NP)
	Opšta odluka? (Prihvati/Odbaci)

